|  |  |
| --- | --- |
| **Οι σταυροφορίες και η πρώτη άλωση της Πόλης – 11ος-13ος αι.** | |
| Ορισμός | * **κίνηση** που * **εκδηλώθηκε** στη Δύση τον 11ο αι., * **προήλθε** από πρωτοβουλία των παπών και * **απέβλεπε** στην απελευθέρωση του Παναγίου Τάφου και των Αγίων Τόπων που είχαν κατακτήσει οι Σελτζούκοι. |
| Παράγοντες που την προκάλεσαν | * η φημολογία για τις ωμότητες Αράβων και Τούρκων κατά των προσκυνητών, * τα οικονομικά προβλήματα της Δύσης (υπερπληθυσμός και έλλειψη γης), * το κάλεσμα για βοήθεια του Αλεξίου Α ́ Κομνηνού προς τους ηγεμόνες της Δύσης. (ζητούσε από τον Πάπα να στείλει μισθοφόρους από τη Δύση για να καταφέρει να νικήσει τους Σελτζούκους Τούρκους στη Μικρά Ασία.) * ο θρύλος για τα αμύθητα πλούτη της Ανατολής, * η πίστη ότι έτσι θα εξασφάλιζαν άφεση αμαρτιών και σωτηρία της ψυχής τους, όπως διακήρυττε ο πάπας. |
| Οι τρεις πρώτες σταυροφορίες | **Α΄ σταυροφορία**   * πάπας Ουρβανός Β ́ → κήρυξε την έναρξή της στην Κλερμόν της Γαλλίας. * είχε κυρίως θρησκευτικό χαρακτήρα, δευτερευόντως οικονομικό. * Έγινε σε δυο φάσεις:   **α΄φάση**: **λαϊκή σταυροφορία**:   1. ανοργάνωτες λαϊκές μάζες (άντρες, γυναίκες, παιδιά, ηλικιωμένοι, και τυχοδιώκτες) 2. εξολοθρεύτηκαν από τους Τούρκους.   **β΄φάση**: **φεουδαρχική σταυροφορία**:   1. εκστρατεία των φεουδαρχών, 2. νίκησαν τους Τούρκους, 3. ανέκτησαν τα εδάφη της δυτικής Μ. Ασίας, 4. τα παραχώρησαν στο Βυζάντιο, 5. ίδρυσαν ηγεμονίες και κρατίδια (στη Συρία και Παλαιστίνη), 6. οι στρατιώτες με μαχητικότητα μέχρις αυταπάρνησης και γνήσιο θρησκευτικό πάθος.   **Β ́ και Γ ́ σταυροφορία**: δεν πέτυχαν.   * Έμμεση συνέπεια Γ ́ σταυροφορίας: η απώλεια Κύπρου. * Ριχάρδος Λεοντόκαρδος → κατέλαβε την Κύπρο και * την παρέδωσε στους Φράγκους. * Η Κύπρος: → 4 αιώνες υπό την εξουσία των Δυτικών. |
| Η τέταρτη σταυροφορία | * Μετά την α΄σταυροφορία υποχωρούν βαθμιαία τα θρησκευτικά κίνητρα και επικρατούν τα υλικά / οικονομικά. * Αρχικός στόχος σταυροφόρων: η κατάληψη της Αιγύπτου και της Συρίας. * Παρεξέκλιναν, για να ελευθερώσουν τον έκπτωτο βυζαντινό αυτοκράτορα και κατέλαβαν την Κωνσταντινούπολη (1204). |
| **Τα αίτια και οι συνέπειες της Δ΄ σταυροφορίας** | |
| 1. Η **Καθολική Εκκλησία** ήθελε να γίνει η πιο δυνατή από τις υπόλοιπες χριστιανικές Εκκλησίες και για το σκοπό αυτό εκμεταλλεύτηκε το θρησκευτικό μένος των Χριστιανών κατά των Μουσουλμάνων, που είχαν καταλάβει τους Άγιους Τόπους. 2. Οι **Σταυροφόροι,** που ήταν συνήθως τυχοδιώκτες, είδαν στις εκστρατείες αυτές μια ευκαιρία για πλουτισμό. 3. Το **Βυζάντιο**, αποστρατιωτικοποιημένο πια και με τους Νορμανδούς και άλλους εχθρούς να το απειλούν, ήταν αδύναμο και αποτελούσε εύκολη λεία. 4. Ο **βυζαντινός αυτοκράτορας** (Ισαάκιος Β΄ Άγγελος) είχε ανατραπεί, τυφλωθεί και φυλακιστεί από τον αδερφό του. Ο γιος του ζήτησε από τους Σταυροφόρους βοήθεια, για να επαναφέρει τον πατέρα του στον θρόνο. Αυτοί ανέτρεψαν τον σφετεριστή και απελευθέρωσαν τον τυφλό αυτοκράτορα. Δεν έφυγαν, όμως απ’ την Πόλη και στις 13 Απριλίου 1204 πραγματοποιήθηκε η άλωσή της.  * Κύριοι της Βασιλεύουσας οι Σταυροφόροι, επέβαλαν το δίκαιο του κατακτητή. Οι σφαγές και οι λεηλασίες ξεπέρασαν κάθε προηγούμενο. Πολύτιμα έργα τέχνης διοχετεύτηκαν στη Δύση, για να κοσμήσουν τους καθεδρικούς ναούς και τους πύργους των ευγενών. * Με την άλωση της Κωνσταντινούπολης από τους Σταυροφόρους άρχισε η μακρά περίοδος της Λατινοκρατίας στον ελλαδικό χώρο, και άνοιξε ο δρόμος για την οριστική αποδιοργάνωση της αυτοκρατορίας και την πτώση της, τελικά, στα χέρια των Οθωμανών. | |